מוזיאון העיצוב חולון

מוזיאון העיצוב חולון נמצא בחולון והוא המוזיאון הראשון בישראל המתמקד בעיצוב. המוזיאון נחנך ב-31 בינואר 2010, ונפתח לקהל הרחב ב-3 במרץ 2010. מוזיאון העיצוב בחולון יועד לשמש כפלטפורמה הלאומית לייצוג של עיצוב, יצירת אוסף תערוכות משמעותי, הצגת עיצוב ישראלי בהקשרו לעיצוב עולמי ולהראות את חשיבות העיצוב במדינה צעירה שמתפתחת. פעילות המוזיאון ממוקם בחלקו המזרחי של מתחם התרבות החדש של חולון, הכולל כיום את המדיטק, ספריית החומרים. בעתיד יכלול מבני ציבור נוספים. בניין המוזיאון תוכנן ועוצב על ידי האדריכל והמעצב יליד ישראל רון ארד בשיתוף ברונו אסא. מעטפת הבניין עשויה פלדת קורטן בגוונים אחדים, שיוצרה באיטליה. בבניין שני אולמות תצוגה עיקריים - הגלריה התחתונה, ששטחה כ-250 מ"ר, והגלריה העליונה, ששטחה כ-500 מ"ר והיא מוארת באור יום. חלל תצוגה נוסף קרוי מעבדת עיצוב ושטחו כ-100 מ"ר. העיצוב של אולמות התצוגה שגרתי, ומאפשר למבקרים להתמקד בתצוגה שבאולמות. הכניסה למוזיאון נעשית דרך כיכר פנימית, שבצדה נמצאים גם חנות המוזיאון ובית קפה, החולקים חלל משותף. מהכיכר הפנימית נשקפים השמים דרך ספירלות הקורטן. למוזיאון אין תצוגת קבע, והוא מארח תערוכות מתחלפות בנושאי עיצוב. המוזיאון נבחר על ידי מגזין התיירות "קונדה נסט טרוולר" כאחד מפלאי תבל החדשים.[דרוש מקור] מבחר תערוכות שהוצגו במוזיאון גיבורות - אופנה ותקווה במלחמת העולם השנייה מרץ 2025 - ינואר 2026 אוצרת: יערה קידר תפקידם של הבגדים ואביזרי לבוש בעולמן של הנשים (הגיבורות) במלחמת העולם ה-2; מה תפקידה של האופנה בתקופות אפלות במאה העשרים. גיבורות יום הטבח בשבעה באוקטובר. צבע אוצרות: יובל סער וליאורה רוזין כיצד האדם מבין, קולט ומפרש צבע וצבעוניות, שתלויים בדרך כלל בזמן, במקום, במסורת ובתרבות. שובר.ת שוויון ינואר2024 - יוני 2024 אוצרות: מיה דבש ועדי המר יעקבי התערוכה עסקה בקשר בין עיצוב ומגדר, כיצד עיצוב משפיע על התפיסות הפרטיות והקולקטיביות של האדם. אוכל מאי 2023 - נובמבר 2023 אוצרות: ליאורה רוזין ודנה בן שלום התערוכה בחנה את היחסים בין האדם לאוכל ואת השפעת עיצוב האוכל. אלבר אלבז - מפעל החלומות ספטמבר 2022-אפריל 2023 אוצרת: יערה קידר תערוכה שהיא מחווה למעצב העל באופנה שתרם רבות בזירה הבינלאומית - אלבר אלבז הנשף יולי 2021 - ינואר 2022 אוצרת: יערה קידר תערוכה שהוקדשה לתעשיית העיצוב בישראל בתחום שמלות כלה וערב. ז'ה טם, רונית אלקבץ נובמבר 2017 - אפריל 2018 אוצרת: יערה קידר 500 פריטי לבוש, נעליים ואביזרים שהיו שייכים לרונית אלקבץ. החפצים שיקפו את סגנונה האישי,עולמה הפנימי ותרומתה כשחקנית ואומנית, במתן כוח והשראה לנשים. היסטוריה הקמת המוזיאון במרץ 2003, רון ארד אדריכלים הוזמנו על ידי עיריית חולון, לעצב ולתכנן את המוזיאון הלאומי הראשון בישראל. המוזיאון אשר משתרע על שטח של כ-4,100 מ״ר, נבנה בתקציב של 65 מיליון ש"ח (11.1 מיליון פאונד בריטי), ומומן אך ורק על ידי הציבור. הבנייה החלה באוגוסט 2006 ו״מוזיאון העיצוב חולון״ נחנך רשמית ב-31 בינואר 2010. תכנון ועיצוב המוזיאון כיכר המדיטק הנדיבה בגודלה הנמצאת מצפון לאתר הוגדרה כמקום ראוי לכניסה למוזיאון. למוזיאון 2 קומות, המחוברות על ידי רמפה מבנית חיצונית - המסלול הסיבובי האייקוני של המוזיאון. יצירת וניצול המתח שבין סדר פנימי של חללים יעילים דמויי-קופסה, לבין מעטפת חיצונית דינמית ומלאת קימורים הם הקו המנחה העיצובי לכל המוזיאון. החלק הנרחב יותר של חוץ המוזיאון מוסווה על ידי 5 קשתות דומיננטיות העשויות פלדת קורטן אשר נעות בצורה גלית ומפלסות את דרכן פנימה, החוצה ומסביב לנפחים הפנימיים של המוזיאון, לעיתים ביחד, או לחוד, סוגרות חלל או מגדירות אותו. הקשתות משמשות כעמוד השדרה של הבניין - תומכות חלקים גדולים שלו בצורה מבנית, ומגדירות את המנח שלו בהתאם לסביבתו. האיזון הטופוגרפי של הקשתות מודגש עוד יותר על ידי הדרגת השחיקה של המתכת לאורך חייו של הבניין, שניהם מהדהדים את הפספוס המאפיין את המדבר הישראלי. הקשתות לעולם לא באמת מוסתרות מעיני המבקר, ומשמשות כמעין מפתח חזותי העוזר להתמקם בתוך המוזיאון.[דרוש מקור] אגפי המוזיאון במוזיאון חמישה חללים: גלריה עליונה גלריה תחתונה ע"ש ד"ר שולמית כצמן המסדרון היקפי מעבדת העיצוב גלריה מרגלית ע"ש ד"ר אברהם מרגלית גלריה קישורים חיצוניים אתר האינטרנט הרשמי של מוזיאון העיצוב חולון פרויקט תיעוד הקמת המוזיאון באתר המרכז הישראלי לעיצוב יובל סער ונועם דביר, עכבר העיר אונליין, איך נראים 17 מיליון דולר של עיצוב?, באתר הארץ, 29 בינואר 2010 תמונות וסקירה אדריכלית מערב פתיחת המוזיאון באתר 'רשימות', 1 בפברואר 2010 עילית מינמר, לגעת ביוז'י, באתר כלכליסט, 8 ביולי 2012 ענת ציגלמן, עצוב במוזיאון העיצוב: ואקום ניהולי ומניעים אישיים מאיימים על עתידו, באתר ynet, 31 במאי 2016 נעמה ריבה, היפהפה הנרדם: למה נתקע מוזיאון העיצוב בחולון אחרי הפתיחה הזוהרת?, באתר הארץ, 7 בפברואר 2017 אסתר זנדברג, הבעיה האמיתית של מוזיאון העיצוב בחולון, באתר הארץ, 15 בפברואר 2017 מוזיאון העיצוב בחולון: לספוג תרבות ללא עלות, באתר ynet, 18 במרץ 2013 ביקורת על מוזיאון העיצוב, אתר מפה תערוכת הקיץ של מוזיאון העיצוב, אתר הבמה, 13 במאי 2019 יובל סער, מוזיאון העיצוב בחולון מאכזב את המעצבים, באתר הארץ, 9 בדצמבר 2010 הערות שוליים